მოთხრობის სათაური: \*პირველი, ვინც იმას დასცინა \*

ავტორი: მჭედლიშვილი ანი

ტელეფონი: 595052212

ელ ფოსტა: anodinson111@gmail.com

ივანე ჯავახიშვილის სახელობის თბილისის სახელმწიფო უნივერსიტეტის მეორე კურსის სტუდენტი.

 პირველი, ვინც იმას დასცინა

პირველმა მე დავიწყე იმისი დაცინვა. შენც მოგეხსენება როგორიც იყო, იმ თავისი განიერი შუბლით და ფართო მკერდით. ისეთი მოძრაობის მანერა ჰქონდა იფიქრებდი აქეთ ჩვენ დაგვცინისო,მაგრამ მე და ჩემიანებმა დავიწყეთ პირველად მაგისი დაცინვა. ყველაფერი რასაც აკეთებდა და არ აკეთებდა სასაცილოდ არ გვყოფნიდა.ზოგჯერ ისეთ რამეებს აკეთებდა და ამბობდა უკვე კი არ ვიცინოდით, ვბრაზდებოდით და გვინდოდა მოზრდილ ყუთში ჩაგვესვა და მდინარისთვის მიგვეცა.

 მაშინ გაზაფხულის პირი იდგა. ჩვენ ყველანი ჩვეულ საქმეში ვიყავით გართულები, როცა მაღლითეთს მზერა მოაშორა და საზეიმოდ გამოაცხადა მე იქ მინდა ყოფნაო. ამაზე რა ამბავი ატყდებოდა ჰომ ხვდები არა? მაგაზე უმცროსმა ახალგამოჩეკილებმაც კი ალმაცერად დაუწყეს ყურება. ჰოდა ჩვენც მეტი რა გვინდოდა ,დავუშვით და დავუშვით არ დავინდეთ, მაგაზე მეტად მგონი არც ერთ დღეს არ დაგვიცინია,არადა ხშირად დავცინოდით, მე დავიწყე მაგისი დაცინვა ჰო იცი შენ?

იმან რა ქნა? საქმე მიატოვა და გულაღმა მზეზე წოლა დაიჩემა . დაბინდებმდე ეგრე იწვა და იმის ოქროსფერ კულულებს ვარცხნიდა. ამაზე აღარც გვეცინებოდა და აღარც ვჯავრობდით, ერთი ეგ იყო გვენანებოდა გარდაუვალი დასასრულისთვის,რომელიც დადგებოდა აუცილებლად, რადგან ჩვენ ასე ვიცოდით, რომ სამყაროს თვალი შეისრუტავდა ყველას, ვინც დაწესებული გზიდან უხვევდა; ან კი რისი იმედი ჰქოდნა ასე გულაღმა მწოლიარეს,ვერ ვიგებდით საერთოდ…

იმაზე სულ გადავირიეთ იმ თეთრი მოსასხამის ქსოვა რომ დაიწყო.მზე ისედაც საკმარისად გვათბობდა ეს კიდევ დღეებს და ღამეებს მოსასხამის დაგრძელბაში და გასქელებაში ატარებდა. მსგავსი რამე არასდროს გვენახა და ჩვენც უნებურად თვალს გავაპარებდით ხოლმე ფაფუკი ყინულის გროვისკენ. მაგ დროს სიფათზე ღიმილი დასთამაშებდა, ეწყობა ფიქრობდა აგვიყოლიებდა და ჩვენ ჩვენი მოსასხამის ქსოვას დავიწყებდით. იმაზეც იფიქრებდა ალბათ რომ საქმეს მოვწყდებოდით და ოქროსფერ ბინდში დავყრიდით ჩვენს უფორმო სხეულებს. რა საკვირველია მსგავსი არაფერი მომხდარა.

ყველაზ მეტად მაინც იმ დღეს დავცინეთ,როცა ხეზე დაკიდებული ვიპოვეთ. ახლა რომ ვიხსენებ.ისევ არ მჯერა იმ სცენის. რამ აიძულა რომ ხეზე უკუღმა დაკიდებულიყო ან როდის მოასწრო იმ მოსასხამის ასე გასქელება რომ ნახევარი სხეული დაეფარა. მაგაზე როგორ არ დაგვეცინა? ფაქტობრივად თავს წირავდა კაპრიზს,რომელსაც შესრულება არ ეწერა .

და რა შენ გგონია ეგრე არ მოხდა ? ერთ დილას იმ ხეზე ჩამომხრჩვალი ვიპოვეთ.

თავიდან ბოლომდე იმ თეთრ მასაში იყო გახვეული.ვერ გაარჩევდი მის მაღალ შუბლს,გაფართოებულ თვალებს და განიერ მკერდს. ჩვეულებრივი უსიცოცხლო სხეული იყო,ისეთი როგორებსაც ხანდახან ობობის ქსელში ვპოულობდით ხოლმე.

ჩვენ რა ვქენით? თავები გავაქნიეთ(დასაწყისიდანვე არ ვიცოდით განა რითაც დასრულდებოდა მაგისი კაპრიზები) და საქმე გავაგრძელეთ. ხიდანც კი არ ჩამოგვიხსნია და დროთა განმავლობაში დაგვავიწყდა კიდეც.

მაშინ ჩვენ უკვე ძალიან უძლეურები ვიყავით, ეგ ისევ იმ ხეზე ეკიდა და თან ის მოსასხამი ყინულოვანი თეთრიდან მიწისფერამდე მისულიყო. გახმა .

მაშინ უკვე ვიღას ახსოვდა ან ეგ ან მაგისი ხე და მოსასხამი .სიცოცხლის ბოლოს წუთებს ვითვლიდით. სხეულში ჟელე გვქონდა ჩამდგარი და თვალებში ბინდი

მე მხოლოდ მზის სხივებს ვგრძნობდი სახეზე და ზუსტად მაშინ იმ ხის მხრიდან ისეთი შემზარავი ხმა მომესმა,თითქოს ათას ბეღურას ფრთები ერთად დაატეხესო. ეს რომ არ შემემოწმებინა ისე სიკვდილი არ მიღირდა, და არც სიცოცხლე.

დარჩენილი ძალა მივიკრიბე და იმ ხისკენ გავიხედე.

ის საშინელი ღრჭიალის ხმა იმის ძველ მოსასხამს გამოეცა. როგორც იქნა გაბზარულიყო და ნაფლეთები სულ აქეთ იქეთ ეყარა.მაშინ მახსოვს შევიკურთხე. სიცოცხლის ბოლო მომენტებს იმ უბადრუკის ნარჩენების ყურებაში ვატარებდი. სამყაროს თვალს უნდა დავმორჩლებოდი როცა გავიგონე ამ ქვეყნად ყველაზე ნაზი მელოდია, თითქოს თვითონ მზე თავის რჩეულს ნაზად კოცნიდა.გავიხედე და დავინახე ჩვენი ძველი ნაცნობი, გიჟი თავისნათქვამა და ზუსტად ისეთი მხოლოდ ერთი განსხვავებით: მზისკენ მილივლივებდა და ზურგზე ათასფერ მზის ლაჟვარდს მიიყოლებდა

მე ვიღრწნებოდი და არასდროს არ ვყოფილვარ იმაზე ბედნიერი როგორც მაშინ როცა მე სიცოცხლის უკანასკნელ წუთებს ვითვლიდი და ის ახალს იწყებდა, ისეთივე მაღალი შუბლით, განიერი მკერიდითა და მრგვალი თვალებით, ისეთივე მრავალფეროვნებას მიიყოლებდა ზურგით როგორც ყოველთვის,თუმცა მე მხოლოდ მაშინ დავინახე, ბოლოს დავინახე კიდეც თითქმის მისი სიცილის ტალღა დამატყდა, მაგრამ ეგ მაგას არასდროს იზამდა …

პირველმა მე დავიწყე იმისი დაცინვა….